РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

ГРАДСКА УПРАВА ЗА СПОРТ И ОМЛАДИНУ

КАНЦЕЛАРИЈА ЗА МЛАДЕ

На основу члана 9. став 1. Одлуке о остваривању потреба и интереса младих у областима омладинског сектора на територији Града Новог Сада ("Службени лист Града Новог Сада", бр. 9/13, 11/15, 44/16 и 17/17) и Закључка о сагласности Градоначелника Града Новог Сада број 66-2/2018-4-II од 15. јануара 2018. године, Градска управа за спорт и омладину - Канцеларија за младе расписује

**ЈАВНИ КОНКУРС**

за доделу средстава за финансирање програма „Управљање пројектом Нови Сад Омладинска Нови Сад престоница Европе 2019.године“ у 2018. години којим се остварују циљеви и спроводе активности дефинисане апликацијом Омладинска престоница Европе 2019. године коју је Град Нови Сад поднео Европском омладинском форуму.

I. Учесници Јавног конкурса за финансирање програма „Управљање пројектом Нови Сад Омладинска престоница Европе 2019. године“ у 2018. години којим се остварују циљеви и спроводе активности дефинисане апликацијом Омладинска престоница Европе 2019. године коју је Град Нови Сад поднео Европском омладинском форуму (у даљем тексту: Јавни конкурс) могу бити: савези омладинских удружења који су у складу са Законом о удружењима регистровани у Агенцији за привредне регистре („Службени гласник РС“, број 51/09); имају седишта и своје активности спроводе на територији Града Новог Сада, уписани у Јединствену евиденцију удружења младих, удружења за младе и њихових савеза; имају релевантно искуство у умрежавању актера омладинске политике на локалном, националном и међународном нивоу.

II. Средства се додељују за пројекат који ће се реализовати до 31. децембра 2018. године.

III. Пријаве на Јавни конкурс подносe се Градској управи за спорт и омладину - Канцеларији за младе, на посебном обрасцу, на Писарници Градске управе Града Новог Сада, Трг слободе 1, или се шаљу поштом у затвореној коверти са назнаком:

**ГРАДСКА УПРАВА ЗА СПОРТ И ОМЛАДИНУ - КАНЦЕЛАРИЈА ЗА МЛАДЕ**

**НОВИ САД, ЖАРКА ЗРЕЊАНИНА 2**

"Не отварати - пријава на Јавни конкурс за доделу средстава за финансирање програма „Управљање пројектом Нови Сад Омладинска престоница Европе 2019. године“ у 2018. години којим се остварују циљеви и спроводе активности дефинисане апликацијом за Омладинску престоницу Европе 2019. године коју је Град Нови Сад поднео Европском омладинском форуму

Назив и адреса подносиоца пријаве:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Контакт особа и број телефона:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уз пријаву на Јавни конкурс потребно је доставити следећу документацију:

1. Копију решења о упису у регистар код надлежног органа – Агенције за привредне регистре,
2. Копију обавештења МОС-а о упису савеза у јединствену евиденцију удружења младих, удружења за младе и њихових савеза
3. Копију депо картона подрачуна отвореног у Управи за трезор
4. Образац пријаве пројекта на јавни конкурс,
5. Образац предлога пројекта,
6. Образац буџета и наративног буџета предлога пројекта,
7. Копија дела Статута савеза омладинских организација којим се потврђује да је поље деловања процес кандидатуре Града Новог Сада за Омладинску престоницу Европе
8. Целокупна пројектна документација у електронској форми на CD-у (ставке од 1 до 7).

IV. Сви документи и обрасци који се подносе на Јавни конкурс морају бити попуњени на рачунару, одштампани, оверени и потписани од стране лица које је овлашћено за заступање удружења.

Неблаговремене и непотпуне пријаве на Јавни конкурс, као и пријаве поднете у рукопису, неће бити разматране.

Рок за достављање пријаве на Јавни конкурс је осам дана од дана објављивања Јавног конкурса, односно до 23. јануара 2018. године.

V. Оцену предлога пројеката пристиглих на Јавни конкурс извршиће Комисијa за стручни преглед поднетих предлога програма и пројеката за финансирање програма и пројеката од интереса за Град Нови Сад у областима омладинског сектора у складу са одредбама Пословника о раду Комисије за стручни преглед поднетих предлога програма и пројеката за финансирање програма и пројеката од интереса за Град Нови Сад у областима омладинског сектора.

VI. За финансирање програма којим се обезбеђује управљање пројектом Нови Сад Омладинска престоница Европе 2019. године за остваривање циљева и активности дефинисаних апликацијом Града Новог Сада за Омладинску престоницу Европе за 2019. годину, у буџету Града Новог Сада за 2018. години планиран је износ од **50.000.000,00** динара.

Рок за подношење пријаве је 8 дана од дана објављивање јавног позива.

Листа вредновања и рангирања пријављених пројеката, коју утврђује конкурсна комисија, биће објављена на званичној интернет страници Градске управе за спорт и омладину - Канцеларије за младе у року од 8 дана од дана истека рока за подношење пријава.

Одлука о избору програма којом се додељују средства биће објављена у року од 8 дана од утврђивања Листе вредновања и рангирања.

VII. Приликом одлучивања о додели средстава приоритет ће имати предлози пројеката који испуњавају или у највећој мери испуњавају следеће критеријуме:

**1.Техничка испуњеност услова наведених у Јавном конкурсу** (да ли је у питању правно лице које може да конкурише; да ли је приложена сва потребна документација; и др.);

**2.Усклађеност са циљевима Јавног конкурса** (да ли је пројекат одговорио на пројектни задатак постављен у Јавном конкурсу; да ли су циљеви пројекта у складу са циљевима дефинисаним апликацијом за Омладинску престоницу Европе за 2019. годину коју је Град Нови Сад поднео Европском омладинском форуму);

**3.Квалитет идеје** (атрактивност; креативност/оригиналност; колико су идеје јасне; колико су идеје примерене младима);

**4.Капацитети за управљање пројектом** (да ли савези/ангажована лица познају проблематику којом ће се бавити; да ли савез има довољно особља, волонтера/ки, опреме, искуства за управљање и реализацију пројекта кандидатуре Града Новог Сада за Омладинску престоницу Европе);

**5.Изводљивост** (да ли су активности добро испланиране; да ли су јасно дефинисане улоге, обавезе и време особа укључених у реализацију пројекта; да ли је активности могуће реализовати са капацитетима које савез и особе ангажоване на пројекту поседују);

**6.Очекивани резултати и индикатори** (да ли су јасно и реално одређени очекивани резултати сваке активности; да ли су јасно и адекватно одређени индикатори - показатељи који доказују остварење резултата; да ли су наведени извори провере остварености очекиваних резултата; да ли су индикатори у складу са индикаторима наведеним у апликацији Града Новог Сада за Омладинску престоницу Европе за 2019. годину поднету Европском омладинском форуму);

**7.Укљученост младих и видљивост пројекта** (да ли је јасно дефинисана циљна група; да ли су предвиђени начини укључивања младих у реализацију пројектних активности; на који начин је предвиђено информисање младих о активностима);

**8.Буџет предлога пројекта** (да ли је Буџет предлога пројекта реалан и у складу са активностима);

**9.План одрживости пројекта** (на који начин је испланиран наставак пројекта, који су дугорочни планови и како ће се то уклопити у даљу реализацију програма дефинисаног у апликацији за Омладинску престоницу Европе за 2019. годину коју је Град Нови Сад поднео Европском омладинском форуму).